عومومیتله، بۇ علمی اثرلری تدقیق و تحلیل ائتدیکجه اونلار آراسیندا اوخشارلیق‌لارین، اومومی‌لیک‌لرین چوخ اولدوغونو گؤرورسن. دئمه‌لی، XX عصرده آذربایجاندا سفیددین اورموی‌نین عنعنه‌لری یاشاییردی و اونون بۇ ساحه‌ده خلفی، داوام‌چی‌سی اوزئییر هاجیبیوو اولموش‌دور. او، اثری‌نین "تاریخی معلومات" حیسه‌سینده یازیردی: "یاخین شرق خالق‌لارینین موسیقی مدنیتی XIV عصره دوغرو اؤزونون یوکسک سویه‌سینه چاتمیش و اون ایکی سوتون‌لو، آلتی بورج‌لو "بینا" (دستگاه) شکلینده ایفتیخارلا اوجالمیش و اونون زیروه‌سین‌دن دونیانین بوتون دؤرد طرفی: اندلیس‌دن چینه و اورتا آفریکادان قافقازا قدر گئنیش بیر منزره گؤرونموشدور… موسیقی بیناسینین مؤحکم تملینی تشکیل ائدن ۱۲ سوتون ۱۲ اساس موغامی و ۶ بورج ایسه ۶ آوازاتی تمسیل ائدیردی".